ഇന്ത്യയില് നിന്നുള്ള യാത്രാവിലക്ക് ഒമാന് നീക്കി മസ്കത്ത്: പ്രവാസികള്ക്ക് ആശ്വാസ്യമായി ഒമാന് ഇന്ത്യയില് നിന്നുള്ള യാത്രാവിലക്ക് നീക്കി. ഇന്ത്യയടക്കം 18 രാജ്യങ്ങളില് നിന്നുള്ളവര്ക്കുള്ള യാത്രാവിലക്കാണ് ഒഴിവാക്കിയത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഒമാനില് അംഗീകരിച്ച വാക്സിെന്റ രണ്ട് ഡോസും സ്വീകരിച്ച റെസിഡന്റ് വിസക്കാര്, വിസാ രഹിത പ്രവേശനത്തിന് അര്ഹതയുള്ളവര്, ഓണ്അറൈവല് വിസ ലഭിക്കുന്നവര് തുടങ്ങിയവര്ക്കായിരിക്കും പ്രവേശനാനുമതി ലഭിക്കുക. സെപ്റ്റംബര് ഒന്ന് മുതലായിരിക്കും തീരുമാനം പ്രാബല്ല്യത്തില് വരുകയെന്ന് സിവില് ഏവിയേഷന് അതോറിറ്റിയുടെ സര്ക്കുലറില് പറയുന്നു.ഓക്സ്ഫഡ് ആസ്ട്രാസെനക്ക, സ്പുട്നിക്ക്, ഫൈസര്, സിനോവാക് വാക്സിനുകള്ക്കാണ് ഒമാനില് അംഗീകാരമുള്ളത്. ഇത് പ്രകാരം ഇന്ത്യയില് നിന്ന് കോവിഷീല്ഡ്, സ്പുട്നിക് വാക്സിനുകള് സ്വീകരിച്ചവര്ക്കാണ് പ്രവേശനാനുമതി ലഭിക്കുക.രണ്ട് ഡോസ് കോവിഡ് വാക്സിന് സ്വീകരിച്ചതായി വ്യക്തമാക്കുന്ന ക്യു.ആര് കോഡ് അടങ്ങിയ സര്ട്ടിഫിക്കറ്റ് ഒമാനിലെത്തുന്നവരുടെ കൈവശം ഉണ്ടാകണം. രണ്ടാമത്തെ ഡോസ് ഒമാനിലെത്തുന്നതിന് 14 ദിവസമെങ്കിലും മുമ്ബ് സ്വീകരിച്ചിരിക്കണം. യാത്രക്ക് മുമ്ബ് പി.സി.ആര് പരിശോധനക്ക് വിധേയമാകുന്നവര്ക്ക് നിര്ബന്ധിത സമ്ബര്ക്ക വിലക്കില് നിന്ന് ഇളവ് നല്കും. ഇന്ത്യയില് നിന്നുള്ള യാത്രക്കാര് ഒമാനിലെത്തുന്നതിന് 72 മണിക്കൂര് മുമ്ബാണ് പി.സി.ആര് പരിശോധനക്ക് വിധേയമാകേണ്ടത്. പി.സി.ആര് പരിശോധനാ ഫലമില്ലാതെ വരുന്നവരെ മസ്കത്ത് വിമാനത്താവളത്തില് പരിശോധനക്ക് വിധേയമാക്കും. തുടര്ന്ന് സമ്ബര്ക്ക വിലക്കും ഉണ്ടാകും. വിമാനം കയറുന്നതിന് മുമ്ബ് എല്ലാ യാത്രക്കാരും തറാസുദ് പ്ലസ് ആപ്ലിക്കേഷനില് രജിസ്ട്രേഷന് പൂര്ത്തീകരിക്കുകയും വാക്സിനേഷന് സര്ട്ടിഫിക്കറ്റ് അപ്ലോഡ് ചെയ്യുകയും വേണം. 18 വയസും അതില് താഴെയും പ്രായമുള്ളവര്ക്ക് വാക്സിന്, പി.സി.ആര് നിബന്ധനകള് ബാധകമായിരിക്കില്ല. വാക്സിന് സ്വീകരിക്കാന് സാധിക്കാത്ത ആരോഗ്യ സാഹചര്യങ്ങളുള്ളവര്ക്കും ഇളവ് ലഭിക്കും.